钦定古今图书集成/理学汇编/字学典/第006卷 > 《宋郑樵通志四》 > 《论便从》
## 钦定古今图书集成/理学汇编/字学典/第006卷 > 《宋郑樵通志四》 > 《论便从》

人与虫鱼禽兽同物。同物者，同为动物也。天地之间，
一经一纬，一从一衡，从而不动者成经，衡而往来者
成纬。草木成经为植物，人与虫鱼禽兽成纬为动物。
然人为万物之灵，所以异于虫鱼禽兽者，虫鱼禽兽
动而俯，人动而仰。兽有四胑而衡行，人有四胑而从
行。植物理从，动物理衡。从理向上，衡理向下。人，动物
也。从而向上，是以动物而得植物之体，向上者得天，
向下者得地。人生乎地而得天之道，本乎动物而得
植物之理，此人之所以灵于万物者，以其兼之也。人
之体理从，故文字便从不便“衡。”坎离《坤》，衡卦也，以之
为字，则必从故。☵必从而后能成。☲必从而后能
成火。☷必从而后能成。“舟以衡济，车以衡运。”舟车，
衡器也，作舟者必楹航而后能成。《作车》者必弋轴
而后能成。“隹以衡飞，鱼以衡走。”隹，鱼，衡物也。作隹
者必作县隹之势，而后能成。《作鱼》者必作贯鱼之
势而后能成。鼻从窍，《目衡》窍作“鼻”者，必为从。作
“目”者，亦为从。此可知其务从也。盖人理从，从则起，
起则生；衡则卧，卧则尸。